Diari Oficial de la Generalitat Valenciana


Sumari del DOGV 7178, del 23-12-2013 (2013/12631)

RESOLUCIÓ 2210, de 5 de desembre de 2013, del rector de la Universitat Miguel Hernández d'Elx, per la qual es crea el fitxer Alumnes, Cursos i Seminaris organitzats per la Clínica Universitària, i el fitxer Història Clínica d'Assistència Psicològica.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2013/12/05/(1)/dof/vci/html**

### Dades del document

Número de DOGV
:   7178

Data del DOGV
:   23-12-2013

Secció del DOGV
:   I. DISPOSICIONS GENERALS

Número del document
:   2013/12961


Data del document
:   05-12-2013

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * Universitat Miguel Hernández
    * base de dades
    * universitat
    * legislació
    * dades personals

RESOLUCIÓ 2210, de 5 de desembre de 2013, del rector de la Universitat Miguel Hernández d'Elx, per la qual es crea el fitxer Alumnes, Cursos i Seminaris organitzats per la Clínica Universitària, i el fitxer Història Clínica d'Assistència Psicològica. [2013/12121]  
Vist l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, que preveu que la creació, la modificació o la supressió dels fitxers de les administracions publiques només podrà fer-se per mitjà d'una disposició de caràcter general publicada en el Boletín Oficial del Estado o diari oficial corresponent.  
Considerant que la creació de fitxers de les universitats públiques requereix la publicació de la resolució rectoral de la seua creació, tot tenint en compte la impossibilitat de dictar disposicions de caràcter general.  
En compliment del que disposa l'esmentat article 20 de la Llei Orgànica 15/1999, així com l'article 52 del Reial Decret 1720/2007, de 21 de desembre, pel qual s'aprova el Reglament de desplegament de la referida Llei Orgànica, resolc:  
  
Primer  
Aprovar la creació dels fitxers automatitzats amb la descripció que figura en els annexos I i II.  
  
Segon  
La Universitat Miguel Hernández d'Elx adoptarà les mesures d'índole tècnica i organitzativa necessàries per a garantir la seguretat de les dades de caràcter personal dels fitxers descrits en els annexos I i II.  
  
Tercer  
Els responsables dels fitxers automatitzats indicats en els annexos I i II, adoptaran les mesures necessàries per a assegurar que les dades de caràcter personal s'utilitzaran exclusivament per a les finalitats que justificaren la seua creació.  
  
Quart  
Els afectats pels fitxers automàtics indicats en els annexos poden exercir el seu dret d'accés, de rectificació i de cancel·lació de les dades, davant de l'òrgan competent i de la forma reglamentàriament establida, en els casos previstos en la legislació vigent.  
  
Cinquè  
En cas de preveure comunicacions de dades, la Universitat Miguel Hernández d'Elx advertirà els cessionaris de dades de caràcter personal de l'obligació d'utilitzar-los exclusivament per a la finalitat de la cessió.  
  
  
Sisè  
Notificar la creació del fitxer a l'Agència Espanyola de Protecció de Dades, als efectes de sol·licitar-ne la inscripció en el Registre General de Protecció de Dades.  
  
Setè  
Ordenar la publicació de la present resolució en el Diari Oficial de la Comunitat Valenciana.  
  
Elx, 5 de desembre de 2013.- El rector: Jesús Tadeo Pastor Ciurana.  
  
  
Annex I  
  
a) Denominació  
Fitxer automatitzat d'Alumnat, Cursos i Seminaris Organitzats per la Clínica Universitària.  
b) Finalitat i usos previstos  
Gestió d'alumnat de les activitats realitzades per la Clínica Universitària. Remissió d'informació sobre altres activitats i serveis de la clínica.  
Usos previstos:  
 Educació i cultura.  
 Gestió comptable, fiscal i administrativa.  
c) Persones i col·lectius de què s'obtenen les dades o que resulten obligats a subministrar-los  
Alumnat inscrit en els cursos i seminaris organitzats per la Clínica Universitària.  
d) Procediment d'arreplega de dades  
Formularis denominats Fitxa d'inscripció a seminaris.  
e) Procedència de les dades  
La persona interessada o representant legal.  
f) Estructura Bàsica del Fitxer i descripció de les dades arreplegades:  
- Dades de caràcter identificatiu: Nom, cognoms, DNI/NIF, adreça postal, telèfon, adreça de correu electrònic,   
- Altres dades: Dades acadèmiques i professionals. Detalls de l'ocupació.  
g) Sistema de tractament de les dades  
Mixt.  
h) Cessió de dades previstes  
No es preveuen.  
i) Transferències Internacionals de dades  
No es preveuen.  
j) Òrgans de les Administracions responsables del fitxer  
Universitat Miguel Hernández d'Elx.  
k) Serveis o unitats davant els quals poden exercir-se els drets d'accés, rectificació cancel·lació i oposició  
Universitat Miguel Hernández d'Elx.  
l) Mesures de seguretat  
Nivell bàsic.  
  
Annex II  
  
a) Denominació  
Fitxer automatitzat d'Història Clínica d'Assistència Psicològica.  
b) Finalitat i usos previstos  
Gestió de l'historial clínic, gestió dels usuaris dels diferents programes i unitats de treball. Organització del treball de la Clínica. Seguiment i control dels tractaments d'assistència psicològica. Ús de casos per a la investigació i docència. Remetre informació sobre altres serveis i activitats de la clínica universitària.   
Usos previstos:  
 Educació i cultura.  
 Publicacions, gestió comptable fiscal i administrativa.  
 Historial clínic.  
 Finalitats històriques, estadístiques o científiques.  
c) Persones i col·lectius de què s'obtenen les dades o que resulten obligats a subministrar-los  
El mateix interessat o representant legal. Altres persones físiques.  
 Persones de contacte.  
 Pacients.  
d) Procediment d'arreplega de dades  
Formularis d'alta d'usuaris d'unitats o programes d'assistència psicològica de la clínica universitària en paper.  
e) Estructura bàsica del fitxer i descripció de les dades arreplegades  
- Dades de caràcter identificatiu: NIF/DNI, número de la Seguretat Social/mutualitat, nom, cognoms, adreça, telèfon, imatge/veu.  
- Dades especialment protegides: ideologia, salut, vida sexual.  
- Altres dades: característiques personals, circumstàncies socials, acadèmiques i professionals, detalls d'ocupació.  
f) Sistema de tractament de les dades  
Mixt.  
g) Cessió de dades previstes  
- Bancs, caixes d'estalvis i caixes rurals.  
- Interessats legítims.  
- Institut Nacional d'Estadística.  
- Entitats sanitàries.  
h) Transferències internacionals de dades  
No es preveuen.  
i) Òrgans de les Administracions responsables del fitxer  
Universitat Miguel Hernández d'Elx.  
j) Serveis o unitats davant els quals poden exercitar-se els drets d'accés, rectificació cancel·lació i oposició  
Universitat Miguel Hernández d'Elx.  
k) Mesures de seguretat  
Nivell alt.


Còpia Permalink ELI